बहरहाल, तमाम परेशानियों के बाद भी हार नहीं मानने वाले पूर्वांचल के किसानों ने अपने इलाके का नाम कभी डूबने नहीं दिया। यही वजह है पूर्वांचल की गिनती देश के उपजाऊ क्षेत्रों में होती है। किसानों को न समय पर खाद मिलती है और न, बीज। बिजली तथा सिंचाई जैसी मूलभूत सुविधाएं भी उसे मुहैया नहीं हो पाती हैं। पहले चरण की तरह दूसरे चरण में भी बसपा सपा में ही संघर्ष होने के आसार हैं। वैसे कुछ स्थानों पर भाजपा व कांग्रेस के कारण लड़ाई चतुष्कोणीय होने की संभावना है। परन्तु पीस पार्टी, जद यू तथा अन्य कुछ जातीय व क्षेत्रीय समीकरण की पार्टियों के कारण चुनावी समीकरण बदलने की स्थिति पैदा हो सकती हैं। दूसरे चरण में आदित्य योगी नाथ और माफिया डॉन मुख्तार अंसारी के दबदबे वाली गोरखपुर-बस्ती मंडल की 31 सीटें शामिल हैं। पूर्वांचल का चुनावी इतिहास काफी कुछ कहता है। इस क्षेत्र की सबसे बड़ी विशेषता यह है कि यहां के परिणामों के आधार पर ही कहा जाता रहा है कि जो पूर्वांचल जीतता है, यूपी की सत्ता उसी की होती है।